Alohida uy-joyni (kvartira, uy, kvartiraning yoki uyning bir qismini) xususiylashtirishga rozilik bergan shaxslar toʻgʻrisida maʼlumotnoma hamda davlat mulki obyektini xususiylashtirish uchun buyurtmanoma berish boʻyicha davlat xizmatlarini koʻrsatishning maʼmuriy reglamentlarini tasdiqlash haqida
(resolution, 2026-05-06)

Oʻzbekiston Respublikasi Prezidentining “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida” 2021-yil 24-iyuldagi PF-6269-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Iqtisodiyotda davlat ishtirokini qisqartirishning qoʻshimcha chora-tadbirlari toʻgʻrisida” 2023-yil 25-martdagi PQ-102-son qaroriga muvofiq davlat uy-joy fondiga qarashli uydagi kvartiraga (uyning bir qismiga) mulk huquqini eʼtirof etish vakolati mahalliy ijro etuvchi hokimiyat organlariga oʻtkazilishi belgilanganligi maʼlumot uchun qabul qilinsin. 2. Shunday tartib joriy etilsinki, unga koʻra 2024-yil 1-iyuldan boshlab xususiylashtirilgan uy-joylarga oid davlat orderlari va maʼlumotnomalar tuman (shahar) hokimliklari (Toshkent shahrida — “Toshkent shahar uy-joylarga davlat orderlari va maʼlumotnomalar berish markazi” DUK) tomonidan beriladi. 3. Davlat aktivlarini boshqarish agentligi: “Oʻzarxiv” agentligi bilan birgalikda 2024-yil 1-iyulga qadar Davlat aktivlarini boshqarish agentligining hududiy boshqarmalarida xususiylashtirilgan uy-joylarga oid davlat orderlari va maʼlumotnomalar berish boʻyicha shakllangan hujjatlar bazasini (arxivini) tegishli tuman (shahar) hokimliklariga topshirsin; “Toshkent shahar uy-joylarga davlat orderlari va maʼlumotnomalar berish markazi” DUKni Toshkent shahar hokimligi tasarrufiga oʻtkazsin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: tuman (shahar) hokimliklarining xususiylashtirilgan uy-joylarga davlat orderlari va ular boʻyicha maʼlumotnomalar berish ishlarini tashkil etish hamda muvofiqlashtirish yuzasidan zarur choralar koʻrsin; Davlat aktivlarini boshqarish agentligi hamda Raqamli texnologiyalar vazirligi bilan birgalikda 2024-yil 1-iyulga qadar tuman (shahar) hokimliklari tomonidan xususiylashtirilgan uy-joylarga oid davlat orderlari va maʼlumotnomalar berish boʻyicha shakllantirilgan hujjatlar bazasi (arxivi) raqamlashtirilishini hamda tegishli idoralararo elektron tizimlar bilan integratsiya qilinishini taʼminlasin. Bunda hujjatlar bazasini (arxivini) raqamlashtirish va boshqa binoga koʻchirish xarajatlari tuman (shahar) mahalliy budjetlari daromadlarining prognozdan oshirib bajarilgan qismi hisobidan moliyalashtirilishi belgilab qoʻyilsin. 5. Quyidagilarni nazarda tutuvchi: b) Davlat mulki obyektini xususiylashtirish uchun buyurtmanoma berish boʻyicha davlat xizmatlarini koʻrsatishning maʼmuriy reglamenti 2-ilovaga muvofiq tasdiqlansin va 2024-yil 1-yanvardan boshlab amalga kiritilsin: nodavlat yuridik yoki jismoniy shaxslar tomonidan davlat mulki obyektini xususiylashtirish uchun buyurtmanoma berish boʻyicha davlat xizmatlarini koʻrsatish tartibi; davlat xizmatini Davlat aktivlarini boshqarish agentligi yoki uning hududiy boshqarmalari tomonidan davlat xizmatlari markazlari yoki YIDXP orqali koʻrsatish tartibi; davlat xizmati yigʻim undirilmasdan koʻrsatilishini. 6. Davlat aktivlarini boshqarish agentligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir oy muddatda tuman (shahar) hokimlarining tegishli oʻrinbosarlari va xodimlari ishtirokida ushbu qaror bilan tasdiqlangan maʼmuriy reglamentlarni amalda qoʻllashga yoʻnaltirilgan oʻquv-amaliy seminarlar tashkil etilishi va oʻtkazilishini taʼminlasin. 7. Raqamli texnologiyalar vazirligi Davlat aktivlarini boshqarish agentligi hamda Adliya vazirligi bilan birgalikda 2024-yil 1-yanvarga qadar: YIDXPda davlat xizmatlari koʻrsatilishining har bir bosqichida murojaatlarning koʻrib chiqilishini kuzatib borish imkoniyati yaratilishini; ushbu qaror bilan tasdiqlangan davlat xizmatlarini koʻrsatishning maʼmuriy reglamentlariga muvofiq davlat xizmatlarini koʻrsatish davlat xizmatlari markazlari va YIDXP orqali joriy etilishini taʼminlasin. 8. Adliya vazirligi: davlat organlari va boshqa tashkilotlar tomonidan ularning faoliyati doirasida davlat xizmatlarini koʻrsatishning belgilangan tartibiga rioya etilishi boʻyicha, jumladan, YIDXP orqali, doimiy nazorat oʻrnatsin; ushbu qaror bilan tasdiqlangan davlat xizmatlarini koʻrsatishning maʼmuriy reglamentlari talablari buzilgan hollarda, davlat organlari va boshqa tashkilotlarning mansabdor shaxslariga nisbatan belgilangan tartibda maʼmuriy jazolar qoʻllasin. 9. Davlat aktivlarini boshqarish agentligi: bir oy muddatda Davlat uy-joy fondidan foydalanish va uni tasarruf etish boʻyicha davlat xizmatlarini koʻrsatishning maʼmuriy reglamenti loyihasini; 2025-yil 1-yanvarga qadar tuman (shahar) hokimliklari tomonidan xususiylashtirilgan uy-joylarga oid davlat orderlari va maʼlumotnomalar berish tartibiga rioya etilishini tahlil qilgan holda qonunchilikni takomillashtirish boʻyicha takliflarni Vazirlar Mahkamasiga kiritsin. 10. Mazkur qarorning bajarilishini nazorat qilish Oʻzbekiston Respublikasi adliya vaziri A.J. Tashkulov va Davlat aktivlarini boshqarish agentligi direktori A.J. Ortiqov zimmasiga yuklansin. 1. Ushbu Reglament nodavlat yuridik yoki jismoniy shaxs tomonidan davlat mulki obyektini xususiylashtirish uchun buyurtmanoma berish boʻyicha davlat xizmatlarini koʻrsatish tartibini belgilaydi. Mazkur Reglament davlat uy-joy fondiga qarashli uydagi kvartirani (uyning bir qismini) xususiylashtirishga nisbatan tatbiq etilmaydi. 2. Davlat mulki obyektini xususiylashtirish uchun buyurtmanoma berish boʻyicha davlat xizmati ushbu Reglamentga 1-ilovaga muvofiq sxema boʻyicha koʻrsatiladi. 3. Ushbu Reglamentda quyidagi asosiy tushunchalardan foydalaniladi: ariza beruvchi — davlat mulki obyektlarini xususiylashtirish yuzasidan ariza beruvchi nodavlat yuridik yoki jismoniy shaxs; buyurtmanoma — davlat mulki obyektini sotish uchun mazkur Reglamentga 2 va 3-ilovalarga muvofiq tegishli buyurtmanoma shakli; vakolatli organ — Davlat aktivlarini boshqarish agentligi yoki uning hududiy boshqarmalari; davlat mulki obyekti — davlat koʻchmas mulk obyektlari, xoʻjalik jamiyatlari ustav fondidagi (kapitalidagi) davlatga tegishli boʻlgan ulushlar (aksiyalar); xabarnoma — vakolatli organ mansabdor shaxslari tomonidan QR-kod (matrik-shtrixli kod) bilan tasdiqlangan xabarnoma shakli. 4. Davlat mulki obyektini xususiylashtirish yuzasidan ariza beruvchi davlat mulki obyektini sotish uchun Davlat xizmatlari markazi yoki Yagona interaktiv davlat xizmatlari portali (keyingi oʻrinlarda — YIDXP) orqali buyurtmanoma berishi mumkin. 5. Davlat xizmatlari markazi va vakolatli organ oʻrtasida axborot almashinuvi elektron raqamli imzoni (keyingi oʻrinlarda — ERI) majburiy tartibda qoʻllagan holda, faqat idoralararo elektron oʻzaro bogʻlanish orqali amalga oshiriladi. 6. Ariza beruvchi oʻzining yashash yoki turgan joyi boʻyicha roʻyxatdan oʻtgan joyidan (yuridik shaxslar joylashgan manzilidan) qatʼi nazar, istalgan Davlat xizmatlari markaziga borgan holda yoki YIDXP orqali buyurtmanoma berishi mumkin. 7. Ariza beruvchi davlat xizmatidan foydalanish uchun Davlat xizmatlari markaziga oʻzi kelib murojaat qiladi yoki davlat xizmatlaridan elektron shaklda foydalanish uchun YIDXPda roʻyxatdan oʻtadi. 8. Ariza beruvchi oʻzi kelib murojaat qilgan taqdirda, Davlat xizmatlari markazi xodimi ariza beruvchi nomidan, YIDXP orqali murojaat etgan taqdirda esa-mustaqil ravishda ushbu Reglamentga 2 va 3-ilovalarga muvofiq shakldagi tegishli buyurtmanomani elektron tarzda toʻldiradi. Bunda buyurtmanomalar: yuridik shaxs nomidan ushbu Reglamentga 2-ilovaga muvofiq shaklda rahbar yoki uning vakili tomonidan; jismoniy shaxs nomidan ushbu Reglamentga 3-ilovaga muvofiq shaklda ariza beruvchining oʻzi yoki uning vakili tomonidan imzolanishi kerak. 9. Ariza beruvchi Davlat xizmatlari markaziga oʻzi kelib murojaat etganda buyurtmanoma Davlat xizmatlari markazi xodimi tomonidan toʻldirilib, ariza beruvchi tomonidan tasdiqlangandan soʻng real vaqt rejimida vakolatli organga elektron shaklda yuboriladi. YIDXP orqali murojaat qilinganda esa, buyurtmanoma avtomatik tarzda vakolatli organga kelib tushadi. 10. Buyurtmanoma ariza kelib tushgan kundan boshlab 5 ish kuni ichida koʻrib chiqiladi. 11. Vakolatli organ tomonidan buyurtmanomada xato va kamchiliklar mavjudligi aniqlangan taqdirda, ularni bartaraf etish uchun tegishli izohlar bilan Davlat xizmatlari markaziga (YIDXP orqali murojaat etilganda — ariza beruvchiga) qaytaradi. 12. Ariza beruvchi tomonidan xato va kamchiliklar bartaraf etilmagan yoki buyurtmanoma takroran xato va kamchiliklar bilan yuborilgan taqdirda, vakolatli organ buyurtmanomani koʻrib chiqishni rad etadi. Buyurtmanomani qabul qilishni boshqa sabablarga koʻra rad etish qatʼiyan taqiqlanadi. 13. Vakolatli organ tomonidan buyurtmanomada xato va kamchiliklar aniqlanmagan taqdirda, 5 ish kuni ichida ushbu Reglamentga 4-ilovada muvofiq shaklda xabarnomani Davlat xizmatlari markaziga (YIDXP orqali murojaat qilinganda — ariza beruvchiga) yuboradi. 14. Davlat xizmatini koʻrsatganlik uchun yigim undirilmaydi. 15. Davlat xizmatlari markazi va vakolatli organ oʻz faoliyatini amalga oshirishi natijasida olingan maʼlumotlarning sir saqlanishini taʼminlaydi. 16. Oʻzbekiston Respublikasi Adliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari hamda davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyatini, shu jumladan YIDXP orqali, doimiy nazorat va monitoring qilib boradi. 17. Ariza beruvchi buyurtmanoma berish asossiz rad etilganda, shuningdek, vakolatli organ xodimlarining xatti-harakati (harakatsizligi) ustidan qonunchilik hujjatlarida belgilangan tartibda shikoyat qilish huquqiga ega. 18. Ushbu Reglament talablarining buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. ______________________________________________________________________ manzilida joylashgan (manzil) _____________________________________________________________________________________ ning (davlat koʻchmas mulk obyekti yoki davlat ulushi mavjud boʻlgan xoʻjalik jamiyatining nomi) davlat mulki obyektini sotish toʻgʻrisida qaror qabul qilishingizni soʻrayman. _________________________________________________________________________________________ (davlat koʻchmas mulki obyekti boʻyicha balansda saqlovchi) _________________________________________________________________________________________ (ariza beruvchi toʻgʻrisida maʼlumotlar) _________________________________________________________________________________________ (nodavlat yuridik shaxsning nomi) _________________________________________________________________________________________ (manzili, telefon raqami) _________________________________________________________________________________________ (roʻyxatdan oʻtkazish raqami va davlat roʻyxatidan oʻtkazilgan sana) _________________________________________________________________________________________ (tashkiliy-huquqiy shakli) _________________________________________________________________________________________ (ustav fondidagi davlat ulushi, foizlarda) Buyurtmanomani imzolashga vakil qilingan shaxs: _________________________________________________________________________________________ (F.I.O., lavozimi) _____________________________________________________________________________________ ning (davlat koʻchmas mulk obyekti yoki davlat ulushi mavjud boʻlgan xoʻjalik jamiyatining nomi) davlat mulki obyektini sotish toʻgʻrisida qaror qabul qilishingizni soʻrayman. ______________________________________________________________________ manzilida joylashgan (manzil) _________________________________________________________________________________________ (davlat koʻchmas mulki obyekti boʻyicha balansda saqlovchi) _________________________________________________________________________________________ (ariza beruvchi toʻgʻrisida maʼlumotlar) _________________________________________________________________________________________ (jismoniy shaxsning F.I.O.) _________________________________________________________________________________________ (manzili, telefon raqami) _________________________________________________________________________________________ (pasport seriyasi, raqami, kim tomonidan va qachon berilgan) Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan blank ___________________________________ (nodavlat yuridik yoki jismoniy shaxs) Davlat mulki obyektini xususiylashtirish uchun buyurtmanoma berish yuzasidan XABARNOMA Sizning __________________________________________________________________ manzilida (davlat mulki obyekti joylashgan manzili) joylashgan ___________________________________________________________________ davlat mulki (davlat mulki obyekti nomi) obyektini xususiylashtirish uchun yuborgan buyurtmanomangiz qabul qilindi. Amaldagi qonunchilikka muvofiq mazkur davlat mulki obyektini xususiylashtirish yuzasidan davlat koʻchmas mulki boʻyicha uning balansda saqlovchisiga, davlatga tegishli ulush (aksiya)lar boʻyicha ishtirokchi (aksiyador) funksiyasini bajaruvchi tegishli davlat organiga soʻrov yuborildi. Davlat aktivlarini boshqarish agentligi tomonidan tasdiqlangan tartibga muvofiq uch oydan ortiq foydalanilmasdan boʻsh turgan obyekt balansda saqlovchining roziligisiz ijaraga berish yoki sotish uchun savdoga chiqarilishi mumkin. Soʻrov natijasiga muvofiq Sizga 30 kun muddatda qoʻshimcha ravishda xabarnoma taqdim etiladi. Davlat aktivlarini boshqarish agentligi yoki uning hududiy boshqarmasi mansabdor shaxsi lavozimi QR-kod (matrik-shtrixli kod) F.I.O. Ijrochi: F.I.O. Telefon: ________________